Carlos P. Garcia

Si Carlos Polestico Garcia (4 Nobyembre 1896 – 14 Hunyo 1971) ay isang Pilipinong makata, mambabatas, at ang ikawalong Pangulo ng Republika ng Pilipinas (18 Marso 1957–30 Disyembre 1961). Naging pangalawang pangulo at miyembro ng gabinete ni Ramon Magsaysay si Garcia. Nanumpa siya bilang pangulo nang mamatay si Magsaysay. Kilala si Garcia sa kanyang pagpapatupad ng patakarang "Pilipino Muna" ("Filipino First").

Talambuhay
Maagang buhay
Isinilang si Garcia noong 4 Nobyembre 1896 sa bayan ng Talibon, Bohol. Ang kaniyang mga magulang ay sina Policronio Garcia at Ambrosia Polestico.  Nag-aral siya sa Pamantasang Silliman sa Lungsod ng Dumaguete, at kinalaunan nagtapos din siya ng abogasya sa Philippine Law School at nakapasok sa bar noong 1923 sa Maynila.

Iniwan niya ang pagsasanay ng abugasya at naging guro ng mataas na paaralan.

Kapulungan ng mga Kinatawan
Una niyang pinasok ang politika noong 1926 bilang kaanib sa Kapulungan ng mga Kinatawan at naglingkod hanggang 1932.

Gobernador ng Malacañang
Naglingkod si Garcia bilang gobernador ng Malacañang mula 1961 hanggang 1965.

Senado
Nahalal siya sa Senado ng Pilipinas noong 1941 ngunit hindi nakapaglingkod dahil sa pananakop ng mga Hapones noong Disyembre 1941. Ipinagpatuloy niya ang paglilingkod bilang Senador nang mapalaya ang Pilipinas sa pananakop ng mga Hapones noong 1945. Siya ay nanungkulan mula 1945 hanggang 1953. Tumungo si Garcia sa Estados Unidos upang ilobby ang kabayaran para pinsala sa digmaan ng Pilipinas. Siya ay nagsilbi ring delegado ng bagong nabuong United Nations sa San Francisco. Sa Senado, siya ay naging pinuno ng minorya at namuno sa mga impluwensiyal na komite hingil sa pamahalaan, hukbo, katarungan at ugnayang pandayuhan ng Pilipinas.

Panahong Hapones 
Pagkatapos sumuko ang mga Amerikano sa mga Hapones noong Mayo 1942, si Garcia ay pinahanap ng mga namamahalang Hapones upang hulihin dahil sa kanyang pagtangging sumali sa pananakop ng mga Hapones. Siya ay sumali sa lakas ng gerilyang laban sa Hapon sa Bohol hanggang sa matapos ang Ikalawang Digmaang Pandaigdig.

Pangalawang Pangulo

Noong Nobyembre 1953, nahalal si Garcia na Pangalawang Pangulo kasama ni Magsaysay bilang Pangulo ng Pilipinas. Sa ilalim ni Magsaysay, naging Kalihim ng ugnayang pandayuhan si Garcia. Bilang kalihim nito, nilikha niya ang kasunduang kapayapaan sa Hapones at nakipagayos para sa pagbabayad nito sa digmaan. Dumalo si Garcia sa Komperensiyang Geneva hinggil sa mga bagay na Asyano. Kanyang inatake ang mga komunista at sinuportahan ang mga patakarang Amerikano sa buong Silangan. Sa Pilipinas, patuloy niyang binuo ang mga patakarang pandayuhan at nangasiwa sa Southeast Asia Treaty Organization (SEATO) Conference noong 1954 na nagresulta sa walong kasaping alyansang panghukbo upang pigilan ang paglawak ng komunismo.

Pangulo

Noong Marso 1957 si Garcia ay naging pangulo matapos pumanaw si Magsaysay sa isang aksidente sa eroplano.

Nagwagi siya sa halalang pampanguluhan noong Nobyembre 1957. Upang makuha ang pagkapanalo sa 1957 halalan, pinili niya si Diosdado Macapagal mula sa oposisyong Partido Liberal na maging kasamang tatakbo bilang pangalawang pangulo. 

Ekonomiya
Bilang Pangulo, nagpanatili siya ng isang striktong programa ng paghihigpit upang maalis ang korupsiyon. Sinikap niyang pigilan ang yumayabong na itim na pamilihan at sinikap na pagsiglahin ang ekonomiya. Ang paglago ng ekonomiya ng Pilipinas ay nasa 4.54 %. Kanyang ipinatupad ang patakarang "Pilipino Muna" upang wakasan ang pananaig ng mga dayuhan sa ekonomiya ng Pilipinas. Ang lahat ng mga imbestor na dayuhan na karamihan ay mga Amerikano ay nilimitahan sa kaunti sa 51 porsiyentong interes sa mga kompanyang domestiko. Sinimulan rin niya ang paglayo sa buong pagsalalay sa Estados Unidos bilang guarantor ng seguridad ng Pilipinas at naghanap ng bagong orientasyon tungo sa ibang mga bansang Asyano. Ang mga patakarang ito ay hindi nagustuhan ng mga Amerikano. Sinikap rin ni Garcia na buhayin ang mga katutubong sining pangkultura upang pagtibayin ang pagkakakilanlang pambansa ng mga Pilipino.

Habang nasa kapangyarihan, ang Pamahalaan ni Garcia ay nakipag-usap sa mga pinuno ng Estados Unidos upang mailipat sa kontrol ng Pilipinas ang mga hindi na ginagamit na base militar ng Amerika. Sa kalaunan ay naging labis ang pagiging maka-Pilipino ni Garcia at ang pagsira sa kanya ay pinasimulan sa mga pahayagan, sa himpapawid sa tulong ng CIA samantalang pinaboran naman ng mga Amerikano si Diosdado Macapagal upang manalo sa halalan noong 1961.

1961 halalan ng pagkapangulo
Noong 1961, sa gitna ng isang bumagal na ekonomiya at mga alegasyon ng korupsiyon, si Garcia ay natalo sa halalan ng pagkapangulo sa kanyang pangalawang pangulong si Diosdado Macapagal. Pagkatapos ng pagkatalo, siya ay nagretiro na sa pultika ngunit noong 1971 ay hinikayat siya ni Ferdinand Marcos na mamuno sa isang bagong kumbensiyong konstitusyonal na lilikha ng Saligang Batas ng Pilipinas ng 1973 ngunit namatay siya bago pa makuha ang posisyon.

Gabinete

TanggapanPangalanTERMPangulo  Carlos P. Garcia   17 Marso 1957 – 30 Disyembre 1961Pangalawang Pangulo  Diosdado Macapagal  30 Disyembre 1957 – 30 Disyembre 1961Kalihim ng Pagsasaka at Likas na Yaman Juan Rodriguez  18 Marso 1957 – March 3, 1960César Fortich 3 Marso 1960 – December 30, 1961Kalihim ng Edukasyon  Martin Aguilar, Jr.  29 Marso 1957 – 2 Setyembre 1957Manuel Lim3 Setyembre 1957 – 17 Nobyembre 1957Daniel Salcedo18 Nobyembre 1957 – 28 Disyembre 1959José Romero18 Mayo 1960 – 30 Disyembre 1961Kalihim ng Pananalapi  Jaime Hernández  18 Marso 1957 – 24 Enero 1960Dominador Aytona 24 Enero 1960 – 29 Disyembre 1961Kalihim ng Ugnayang Panlabas  Carlos P. García (kasabay bilang Pangulo)  18 Marso 1957 – 22 Agosto 1957  Felixberto Serrano   22 Agosto 1957 – 30 Disyembre 1961Kalihim ng Kalusugan  Paulino J. García  18 Marso 1957 – 15 Hulyo 1958 Elpidio Valencia  15 Hulyo 1958 – 30 Disyembre 1961Kalihim ng Katarungan  Pedro Tuazon  18 Marso 1957 – Marso 1958Jesús Barrera Abril 1958 – Hunyo 1959Enrique FernándezHunyo 1959 – Hulyo 1959Alejo Mabanag18 Mayo 1959 – Disyembre 1961Kalihim ng Paggaawa  Ángel Castano  18 Marso 1957 – 30 Disyembre 1961Kalihim ng Tanggulang Pambansa  Eulogio Balao  17 Marso 1957 – 28 Agosto 1957Jesús Vargas 	28 Agosto 1957 – 18 Mayo 1959Alejo Santos 	18 Mayo 1959 – 30 Disyembre 1961Kalihim ng Kalakalan at Industriya  Pedro Hernaez  10 Abril 1959 – January 24, 1960Manuel Lim24 Enero 1960 – 30 Disyembre 1961Kalihim ng Pagawaing Bayan at Lansangan Transportasyon at KomunikasyonFlorencio Moreno18 Marso 1957 – 30 Disyembre 1961Tagapamahala ng Kagalingang Panlipunan at Pagpapaunlad  Amparo Villamor 1960 – 1961Kalihim Tagapagpaganap  Fortunato de León  18 Marso 1957 – 30 Disyembre 1957Juan Pajo16 Enero 1958 – 28 Agosto 1959Natalio Castillo24 Enero 1960 – 5 Setyembre 1961

Kamatayan

Bukod sa kanyang mga nagawa bilang makabansang mambabatas, kilala rin si Garcia na makata sa kanyang wikang Sugbuwanon sa dayalektong Boholano. Namatay siya sa pagtigil ng puso noong 14 Hunyo 1971 sa edad na 74.

Mga sanggunian

Kategorya:Mga Bisaya
Kategorya:Mga pangulo ng Pilipinas
Kategorya:Mga Kristiyano